CELEX: C2005/106/76
Language: el
Date: 2005-04-30 00:00:00
Title: Υπόθεση Τ-83/05: Προσφυγή της Ιταλικής Δημοκρατίας κατά της Επιτροπής των Ευρωπαϊκών Κοινοτήτων που ασκήθηκε στις 18 Φεβρουαρίου 2005

30.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 106/38
            
         Προσφυγή της Ιταλικής Δημοκρατίας κατά της Επιτροπής των Ευρωπαϊκών Κοινοτήτων που ασκήθηκε στις 18 Φεβρουαρίου 2005
   (Υπόθεση Τ-83/05)
   (2005/C 106/76)
   Γλώσσα διαδικασίας: η ιταλική
   Η Ιταλική Δημοκρατία, εκπροσωπούμενη από τον Antonio Cingolo, avvocato dello Stato, άσκησε στις 18 Φεβρουαρίου 2005 ενώπιον του Πρωτοδικείου των Ευρωπαϊκών Κοινοτήτων προσφυγή κατά της Ευρωπαϊκής Επιτροπής.
   Η προσφεύγουσα ζητεί από το Πρωτοδικείο:
   
               1)
            
            
               να ακυρώσει τις αποφάσεις της Ευρωπαϊκής Επιτροπής της 16ης Δεκεμβρίου 2004 [POR Sicilia (Επιχειρησιακό Πρόγραμμα για την Περιφέρεια της Σικελίας) 2000-2006), της 13ης Ιανουαρίου 2005 (Επιχειρησιακό Πρόγραμμα για την Περιφέρεια της Καλαβρίας, Στόχος 1, 2000-2006), της 13ης Ιανουαρίου 2005 (Επιχειρησιακό Πρόγραμμα για την Περιφέρεια της Απουλίας, Στόχος 1, 2000-2006), της 17ης Ιανουαρίου 2005 (Ενιαίο έγγραφο προγραμματισμού για τη Λομβαρδία, Στόχος 2, 2000-2006), της 17ης Ιανουαρίου 2005 (Επιχειρησιακό Πρόγραμμα για την Περιφέρεια της Καλαβρίας, Στόχος 1, 2000-2006) και της 26ης Ιανουαρίου 2005 (Επιχειρησιακό Πρόγραμμα για την Περιφέρεια της Σαρδηνίας, Στόχος 1, 2000-2006), σκοπός των οποίων είναι η επιβολή, για την κίνηση των διαδικασιών προκαταβολών στο πλαίσιο των καθεστώτων ενισχύσεων, προϋποθέσεων που δεν επιβάλλονται από την ισχύουσα ρύθμιση, ώστε να περιοριστεί ανεπίτρεπτα η δυνατότητα χρηματοδοτήσεως των επίμαχων δαπανών από πόρους των διαρθρωτικών ταμείων,
            
         
               2)
            
            
               να καταδικάσει την Επιτροπή στα δικαστικά έξοδα.
            
         Λόγοι ακυρώσεως και κύρια επιχειρήματα
   Οι λόγοι ακυρώσεως και τα κύρια επιχειρήματα ταυτίζονται με τους λόγους ακυρώσεως και τα κύρια επιχειρήματα στην υπόθεση Τ-345/04, Ιταλική Δημοκρατία κατά Επιτροπής (1).
   
      (1)  ΕΕ C 262 της 23.10.2004, σ. 55.